Henricus Cowell
Henricus Cowell (11 Martii 1897—10 Decembris 1965) fuit compositor, theorista musicae, clavilista, magister, publicator, et impresario Americanus. Eius donum historiae musicae a Vergilio Thomson, annis 1950 ineuntibus scribente, summatim describitur: Musica Henrici Cowell latiorem iactum expressionis et artis rationis habet quam musica ullius compositoris vivi alius. Eius experimenta, abhinc decenniorum tria rhythmo, harmonia, et sonis instrumentorum coepta, a multis tum fera habebantur. Quae hodie sunt Biblia iuvenum et nihilominus, conservativis, "provecta." . . . Nemo alius nostri temporis compositor corpus protulit operum tam extremum et tam normativum, tam acutum et tam amplum. Huic operi solido eius cursu diuturno et auctoritate gravi ut paedagogus addito, confectio quidem Henrici Cowell gravissima videtur. Nihil eius simile est omnino. Ambos fecundum et rectum esse paucis donatur.